recursal/SuperWikiNEXT-32B huggingface dataset:
***Sphinx libocedrus*** er en sommerfugl som tilhører familien svermere (Sphingidae). Denne sjeldne arten lever i det sørvestre USA og de tilstøtende områdene av Mexico.

Utseende
--------

Em middels stor (vingespenn 70 – 80 mm), grå svermer. Brystet er grått med svarte striper, forvingene grå med svarte lengdestreker, bakvingene svarte med to grå tverrbånd. Bakkroppen har en bred, grå midtstripe, på sidene er den svart med hvite flekker. **Larven** finnes i en grønn og en mørkebrun form, begge med lyse skråstriper på sidene.

Levevis
-------

Denne svermeren lever i tørre områder med vegetasjon dominert av busker (chaparral og prærie). Larvene lever på busker i oljetrefamilien, særlig *Forestiera neomexicana*. De voksne svermerne flyr om natten, besøker blomster og kommer til lys. Arten er sjelden og blir regnet som truet av habitatødeleggelse.

Utbredelse
----------

Den forekommer i det sørlige USA fra Texas i øst til California i vest, og i de tilstøtende delene av Mexico.

Kilder
------

* Oehlke, W. Sphingidae of the Americas – *Sphinx libocedrus*.

Eksterne lenker
---------------

* (en) *Sphinx libocedrus* i Encyclopedia of Life Rediger på Wikidata

* (en) *Sphinx libocedrus* i Global Biodiversity Information Facility Rediger på Wikidata

* (en) *Sphinx libocedrus* hos ITIS Rediger på Wikidata

* (en) *Sphinx libocedrus* hos NCBI Rediger på Wikidata

* (en) *Kategori:Sphinx libocedrus* – bilder, video eller lyd på Wikimedia Commons Rediger på Wikidata

* (en) *Sphinx libocedrus* – galleri av bilder, video eller lyd på Wikimedia Commons Rediger på Wikidata

* *Sphinx libocedrus* – detaljert informasjon på Wikispecies Rediger på Wikidata
Et **prosjekt** kan betegne en definert oppgave, eller innsatsen som gjøres for å oppnå et definert mål, som oftest innenfor en planlagt tids- og ressursramme. Betegnelsen brukes om aktiviteter helt fra enkle skoleprosjekter til f.eks. prosjektering, bygging, utplassering og driftsetting av komplekse oljeplattformer i Nordsjøen. Som en hjelp til å holde prosjekter innenfor de rammene som er gitt og samtidig oppnå målet, er det blitt utviklet teorier og metoder for hvordan de skal bli gjennomført på en best mulig måte. Prosjekt kan også forstås som en midlertidig organisasjon, eller en verdiskapingsmetode. En prosjektbasert virksomhet kan beskrives som et verdiskapingssystem, eller en 'verdikonfigurasjon' med særskilte karakteristikker som følger av prosjekt som verdiskapingsmetode.

Etymologi
---------

Betegnelsen *prosjekt* er hentet fra engelsk *project* som igjen har lånt ordet fra latin; *projectum*. Det latinske substantivet *projectum* kommer av verbet *proicere.* Proicere er bygget opp av to ord; *pro*, som viser til å komme før noe annet og *iacere'*, som betyr *å gjøre*. Ordet prosjekt viser dermed til det som kommer før handling. I engelsk språk viste ordet project opprinnelig til en plan for noe, ikke oppgaven som ble planlagt eller utførelse av planen som er to forståelser vi gjerne viser til i dag.

Se også
-------

* Prosjektleder
* Systemteknikk

Referanser
----------

1. ↑  J.Packendorff (1995). «Inquiring into the temporary organization: New directions for project management research.». *Scandinavian Journal of Management* (Vol 11, No 4): 319–333.
2. ↑  «Prosjekt | Digitaliseringsdirektoratet». *www.prosjektveiviseren.no*. Arkivert fra originalen 15. november 2021. Besøkt 15. november 2021.
3. ↑  Thompson, James D. (1967). *Organizations in action*. London, UK: Transaction Publishers. s. 17–18, 44, 113. ISBN 0-7658-0991-5.
4. ↑  C.B.Stabell, Ø.D.Fjeldstad (1998). «Configuring value for competitive advantage: On chains, shops and Networks.». *Strategic Management Journal*. Vol 19: 413–437.

Litteratur
----------

* Jessen, Svein Arne: *Prosjektadministrative metoder*. Oslo: Universitetsforlaget, 1996. ISBN 82-00-22551-8

|  |  |
| --- | --- |
| Oppslagsverk/autoritetsdata | Store Danske Encyklopædi **·** GND **·** LCCN **·** BNF **·** BNF (data) **·** NKC
 |
**Halvor Elvik** (født 7. juli 1947 i Stavanger) er en pensjonert journalist og tidligere nyhetsredaktør i Dagbladet, hvor han også har vært politisk journalist, utenriksreporter, redaksjonssjef og USA-korrespondent. 

Halvor Elvik var elev ved Stavanger katedralskole.Han startet sin journalistiske karriere i Rogalands Avis som filmanmelder, og siden ble det studier i statsvitenskap og kriminologi. Elvik begynte i Dagbladet i 1968 der han tilbrakte 37 år. Han var nyhetsredaktør i Arbeiderbladet fra 1986 til 1991. Halvor Elvik har vært nestleder i Norsk Redaktørforening og styreleder for Institutt for journalistikk. Som medlem av Norsk faglitterær forfatter- og oversetterforening er han også en faglitterær forfatter som har gitt ut flere bøker.

Han er ektefellen til tidligere NRK-journalist og sosiolog Astrid Brekken som han sammen med har drevet et småbruk på Lesjaskog siden 1976.

Verv
----

* Nestleder i Norsk Redaktørforening
* Styreleder i Institutt for journalistikk

Bibliografi
-----------

* *Amerika Blues*
* *Karakterene ut av skolen?*
* *Da Mossad kom til Norge* (med Mentz Tor Amundsen)
* *Stopp pressen!?: om ytringsfrihet og personvern.* (med Mads Andenæs)

Referanser
----------

1. ↑  Stavanger Aftenblad: "Avkledd bølle", 08. januar 1994 s.16.
2. ↑  75 års omtale i Aftenposten 7. juli 2022

Kilder
------

* Fødselsdagsomtale i Aftenposten 7. juli 2017 side 27
* Fødselsdagsomtale i Stavanger Aftenblad 7. juli 2022 side 32

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI
 |
**Nicoline Berg Kaasin** (født 1989), også kjent under artistnavnet **Nicoline**, er en norsk sanger og danser fra Bærum. Hun har gitt ut flere singler og har deltatt i en rekke talentprogrammer på tv, blant annet *Grease*, *The Voice* og *Stjernekamp*. Kaasin deltok også i Melodi Grand Prix 2018.

Bakgrunn
--------

Kaasin dukket opp på tv første gang i 2008, da hun deltok i konkurransen om å få hovedrollen i *Grease* på TVNorge. Hun endte på andreplass i den tv-sendte audition-konkurransen.

I 2015 ble hun kjent for et bredere publikum da hun deltok i TV 2-konkurransen *The Voice*. Etter deltakelsen i *The Voice* ga hun ut flere singler, og den første var «No Suitcase» i 2016. Samme år deltok hun i NRK-serien Stjernekamp, der hun nådde finalen og ble nummer to etter Knut Anders Sørum.

Kaasin var en av deltakerne til Melodi Grand Prix i Oslo Spektrum 10. mars 2018. I finalen sang hun låten «Light Me Up», som hun har skrevet sammen med Johan Larsson (OnklP & De Fjerne Slektningene) og Emilie Adams (The Stream). Hun ble imidlertid slått ut i første runde og var ikke blant de fire låtene som avanserte til gullfinalen.

Kaasin har tidligere stått på scenen i Melodi Grand Prix-sammenheng, da hun koret for Margaret Berger og «I Feed You My Love». Kaasin var også korist for Berger i Eurovision Song Contest i Malmö samme år, og hun koret også for Agnete Johnsens «Icebreaker» i Eurovision Song Contest 2016 i Stockholm.

Diskografi
----------

### Singler

| År | Tittel |
| --- | --- |
| 2016 | «No Suitcase» |
| «Real Life» |
| 2017 | «Znap» |
| 2017 | "Fuckgirl" |
| 2018 | «Light Me Up» |
| 2018 | "Feel Good Mood" |
| 2018 | "Got Me Again" |
| 2018 | "Cool Shades" |
| 2018 | "Kids No More" |
| 2018 | "NICOLINE" |

Referanser
----------

1. ↑  «Nicoline Berg Kaasin – 2 roller i norsk næringsliv». *www.proff.no*. Besøkt 18. januar 2018.
2. ↑
3. ↑  «Budstikka - – Føles som en drøm jeg snart våkner fra». *www.budstikka.no* **(norsk)**. 30. juni 2015. Besøkt 7. januar 2018.
4. ↑  «Sofie og Bjørnar vant «Grease»-finalen». *VG* **(norsk)**. Besøkt 18. januar 2018.
5. ↑  «Nicolines opptreden førte til stående applaus og mentorkrangling». *TV 2* **(norsk)**.
6. 1 2  NRK. «Her er artistene i MGP 2018». *NRK*. Besøkt 18. januar 2018.
7. ↑  «Øyvind, Filip Bernard, Nicoline og Yvonne er The Voice-finalistene!». *TV 2* **(norsk)**. Besøkt 6. januar 2018.
8. ↑  ««Stjernekamp»-Nicoline måtte utsette bryllupet». *seher.no* **(norsk)**. 29. oktober 2016. Besøkt 18. januar 2018.

Eksterne lenker
---------------

* (en) Nicoline Berg Kaasin på Internet Movie Database Rediger på Wikidata
**Sphinx Arms** er en sveitsisk våpenprodusent som er kjent for å lage pistoler. Pistolene deres har hovedsakelig blitt brukt av spesialstyrker, elitepolitienheter og sportsskyttere.

Historie
--------

Sphinx ble grunnlagt i 1876 og spesialiserte seg lenge på maskinering av presisjonsverktøy. Etter å lenge hatt ønske om å entre våpenindustrien kjøpte de i slutten av 1980-årene opp ITM som hadde produsert modellene AT-84 (lisensiert klone av CZ 75), AT-84S og AT-88 (forbedret utgave CZ-designet). Sphinx utviklet designet videre og kom i 1993 ut med AT-380 og 2000-serien. Senere kom den svært kjente 3000-serien i 2003, og den siste SDP-serien kom i 2013. I tillegg til våpen produserer også Sphinx spesialverktøy og medisinsk utstyr.

Produksjon
----------

Alle Sphinx-pistoler er produsert i Sveits. AT-380, 2000- og 3000-seriene var ikke masseproduserte, men ble maskinert med ekstremt små toleranser og montert for hånd med høykvalitets løp tilpasset av børsemakere. Sphinx pistoler har derfor vært svært mye dyrere enn masseproduserte pistoler, men har hatt rykte for å være svært pålitelige og presise. Alle pistolene unntatt AT-380 har kommet med en testblink som viser egenspredningen.

I 2010 ble Sphinx kjøpt opp av amerikanske KRISS Group og begynte å legge om produksjonslinjene for masseproduksjon. Det gav utløp i SDP-serien som i 2013 ble den første masseproduserte pistolen fra Sphinx. Produksjonskostnadene ble senket med over 66%, delvis grunnet ISO-sertifisering.

Modeller
--------

* **AT-380**
* **2000-serien**: S, P, PS og H
* **3000-serien**: Standard, Competition Production, Compact, Tactical, Police, SOP og Hi-Cap. Tilgjengelig i stål, rustfritt stål, titan eller aluminium.
* **SDP-serien**: Compact, Compact Plus, Standard og Production. Tilgjengelig i polymer, stål, rustfritt stål, titan og aluminium.

Referanser
----------

1. ↑  «Sphinx Arms - About Us». Arkivert fra originalen 24. september 2015. Besøkt 9. desember 2014.
2. ↑  Sphinx SDP - Trade Shows 2014 - IWA 2014 - all4shooters.com
3. ↑  Präzisionswerkzeuge, Bohrer, Kleinstbohrer, Spiralbohrer, Hochleistungsbohrer, Reibahlen, Fräser für zerspanende Fertigung
4. ↑  Sphinx Tools Ltd. – Precision drills and tools for industry medicine | About us
En **proselytt** (gresk: «en som har ankommet») er innenfor nytestamentlige studier brukt om ikke-jøder som gikk over til jødedommen, og dermed forpliktet seg til å overholde den jødiske loven.

Ordet forekommer noen ganger i Bibelen: 
I Apostlenes gjerninger 2,11 som: «jøder og proselytter, kretere og arabere – og vi hører dem tale om Guds storverk på våre egne tungemål!», I Apostlenes gjerninger 6,5 som: «Dette forslaget ble tatt godt imot av hele forsamlingen. Og de valgte Stefanus, en mann fylt av tro og Hellig Ånd, og Filip, Prokoros, Nikanor, Timon, Parmenas og Nikolaus, en proselytt fra Antiokia.» I Apostlenes gjerninger 13,43 som: «Og da forsamlingen løste seg opp, var det mange som fulgte dem, både jøder og gudfryktige proselytter. Paulus og Barnabas talte med dem og la dem på hjertet at de måtte holde fast ved Guds nåde.»

I Matteusevangeliet 23,15 som: «Ve dere, skriftlærde og fariseere, dere hyklere! Dere drar land og strand rundt for å vinne en eneste proselytt, og når dere lykkes, gjør dere ham til en som fortjener helvete dobbelt så mye som dere selv.»

Litteratur
----------

* De nevnte bibelreferanser
* Noack, Bent (1966 og senere): *Det nye Testamente – og de første kristne årtier*, GAD, DK5=22.5

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** NKC **·** NKC
 |
**Halvor Eriksen Lunde** (født 21. april 1799 i Trysil, død 8. februar 1891) var lokalpolitiker og gårdbruker på gården Skallen (en part av Vestre Lunde) i Innbygda i Trysil. Han var i årene ​1845-1847 ordfører i Trysil.

Han var født på gården Skallen, og overtok gården etter faren i 1824. Han drev den til sønnen Erik overtok i 1862. Det var på grunn fra gården Skallen at ungdomslaget Trysil-Knut etablerte ungdomshuset Solbakken og senere anla Trysil bygdetun.

Ved konstitueringen av det første kommunestyret i Trysil i 1837 ble han valgt inn i formannskapet sammen med ordfører og sogneprest Paul Irgens Dybdahl og varaordfører/klokker Arne Arnesen. Han var kirkeverge da den nye Trysil hovedkirke ble planlagt og bygd i 1850-årene.

Se også
-------

* Liste over ordførere i Trysil

Referanser
----------

1. ↑  *Trysil-boka : bidrag til bygdens historie. Bind 2 : Garder og slekter*. Trysilboknemnda. 1946. s. 341-343.
2. 1 2  *Trysil-boka : bidrag til bygdens historie. Bind 4 : Alminnelig del; første halvbind*. Trysilboknemnda. 1964. s. 166, 361.
***Sphinx dollii*** er en sommerfugl som tilhører familien svermere (Sphingidae). Denne grå svermeren kan lett kjennes fra de fleste av sine slektninger på størrelsen, den er mye mindre enn de fleste andre *Sphinx-*artene. Den lever i ørken- og halvørkenområder i det sørlige USA.

Utseende
--------

En ganske liten svermer (vingespenn 45 – 63 mm), grå. Kroppen er ikke så utpreget spoleformet som vanlig i slekten *Sphinx,* og kan minne om et nattfly i slekten *Cucullia.* Brystet er grått med svarte lengdestriper, hodet temmelig stort, antennene lyse og rundt halvparten så lange som forvingene. Bakkroppen har en bred, grå midtstripe, på sidene svarte og hvite flekker. Forvingene er lysegrå med et mørkegrått, svartkantet bånd langs ytterkanten og en del svarte lengdestreker. Grunnfargen og tydeligheten på tegningene kan variere mye. Bakvingene er grå. **Larven** er mørkegrønn med hvite flekker, hornet på bakkroppen er grønn, ellers skiller den seg fra de fleste andre svermerlarver på at den er mye mindre.

Levevis
-------

Denne svermeren hører til i de tørre områdene i det sørlige USA. Den flyr over tørr buskmark og i fjellene i ørkenområder. Larvene lever på ulike arter av einer (*Juniperus*).

Utbredelse
----------

Den finnes fra det sørlige California i vest til Texas i øst.

Kilder
------

* Oehlke, W. Sphingidae of the Americas – *Sphinx dollii*.

Eksterne lenker
---------------

* (en) *Sphinx dollii* i Encyclopedia of Life Rediger på Wikidata

* (en) *Sphinx dollii* i Global Biodiversity Information Facility Rediger på Wikidata

* (en) *Sphinx dollii* hos ITIS Rediger på Wikidata

* (en) *Sphinx dollii* hos NCBI Rediger på Wikidata

* (en) *Kategori:Sphinx dollii* – bilder, video eller lyd på Wikimedia Commons Rediger på Wikidata

* (en) *Sphinx dollii* – galleri av bilder, video eller lyd på Wikimedia Commons Rediger på Wikidata

* *Sphinx dollii* – detaljert informasjon på Wikispecies Rediger på Wikidata
Ca.1900
**Gävle brannstasjon** ble oppført i perioden 1890–1891. Gävles daværende stadsarkitekt E.A. Hedin hadde mislyktes i å frembringe tegninger som kunne aksepteres av kommunen. Det ble anført at Hedins forslag manglet «ett värdigt utseende» og en omarbeidelse hjalp heller ikke.

Man vendte seg da til den ukjente Stockholmsarkitekten Ferdinand Boberg og ba han om å tegne om forslaget. Dette nektet han å gjøre, men han fikk allikevel oppdraget i 1889.

Boberg, som befant seg på verdensutstillingen i Paris da han fikk beskjeden, fortalte: 

> ... vi reste ögonblickligen hem och jag rusade till Gävle - och så var äntligen isen bruten! Men jag var redan 29 år gammal! Brandstationen blev mitt första bygge, som lät en smula tala om sig, och sedan började det ljusna, sakta, sakta, och under trycket av dålig ekonomi.
> 
> 
> Ferdinand Boberg
> 
> 

Gävle brannstasjon ble Bobergs gjennombrudd. Karakteristisk for bygningen er blant annet de typiske rundhvelvene over inngangene, et stilelement som han skulle tillempe på mange industri- og forretningsbygg fremover, eksempelvis på Bjertorp slott, men kanskje først og fremst på Brunkebergsverket, Värtagasverket og Centralposthuset, alle i Stockholm.

Kilder
------

* Ulf Sörenson: Ferdinand Boberg, arkitekten som konstnär, Förlags AB Wiken, Höganäs 1992, ISBN 91 7024 721 8

Portal: Sverige
***Sphinx vashti*** er en sommerfugl som tilhører familien svermere (Sphingidae). Denne svermeren finnes i Nord-Amerika.

Utseende
--------

En middelsstor (vingespenn 68 – 94 mm), gråaktig svermer, sterkt variende i utseende. Kroppen er mindre spoleformet enn hos mange andre *Sphinx-*arter. Brystet er gråsvart, lysgrått på sidene. **Hodet** er nokså lite. **Forvingen** varierer i farge fra gråhvitt til nesten svart, gjerne med et lysere felt midt i vingen i innerste halvdel. De har gjerne to svart lengdestreker midt i vinge, en langs ytterkanten og en i spissen av vingen. **Bakvingen** er svartgrå med hvit ytterkant, en lys tverrstripe og lysgrå farge ved roten. **Bakkroppen** har en bred, mørkegrå midtstripe, på sidene er den svart med små, hvite flekker. **Larven** er blålig grønn med lyse skråstriper på sidene. **Puppen** har en kort, fri sugesnabel-slire.

Levevis
-------

Larven lever på buskene *Symphoriocarpos albus* og *Symphoriocarpos orbiculatus.*

Utbredelse
----------

*S. vashti* finnes i det vestlige Nord-Amerika, fra Texas og California i sør til Manitoba og Britisk Columbia i nord.

Eksterne lenker
---------------

* (en) *Sphinx vashti* i Encyclopedia of Life Rediger på Wikidata

* (en) *Sphinx vashti* i Global Biodiversity Information Facility Rediger på Wikidata

* (en) *Sphinx vashti* hos ITIS Rediger på Wikidata

* (en) *Sphinx vashti* hos NCBI Rediger på Wikidata

* (en) *Kategori:Sphinx vashti* – bilder, video eller lyd på Wikimedia Commons Rediger på Wikidata

* (en) *Sphinx vashti* – galleri av bilder, video eller lyd på Wikimedia Commons Rediger på Wikidata

* *Sphinx vashti* – detaljert informasjon på Wikispecies Rediger på Wikidata
**Kulturslottet Soria Moria** er et bygningskompleks på Torshov i Oslo. Bygget har adresse Vogts gate 64, og ligger i Bydel Sagene.

Bygningens historie
-------------------

Gammelt bilde av kinoen
Bygningen ble tegnet av arkitekt Thorvald Astrup, og stod ferdig i 1928 som kinobygning med 1012 sitteplasser. Byggherren var fabrikkeieren Wilhelm Arnt Blystad, som ønsket å skjenke arbeiderbefolkningen i bydelen et kulturbygg. Kulturtiltaket på Oslo østkant ble bejublet av forfatteren Rudolf Nilsen i diktet «Soria Moria», diktsamlingen «Hverdagen» (1929):

*Just her må byen ha et filmens slott,*
*og navnet ikke være Torshaug kort og godt,*
*men Soria Moria – fjernt og stjerneblått!* 
...
*Just her i øst hvor mangt er grått i grått*
*kan trenges slikt et fagert drømmens slott,*
*men ei til lyst og ei til glemsel blott.*
...
Bygningen inneholdt opprinnelig også filial for Deichmanske bibliotek, men bibliotekfilialen ble nedlagt i 1977. Bibliotekdelen ble i 1977 innredet som teaterlokaler for et underbruk av Nationaltheatret. 

I 1996 endret gårdeieren byggets navn til Kulturslottet Soria Moria.

Soria Moria kino hadde to saler og ble nedlagt i 2008 etter 80 års sammenhengende drift. 

I 2018 fikk byggets fasade påmontert en blå plakett fra Selskabet for Oslo Byes Vel. Dette markerte at det var 90 år siden bygget ble innviet.

Leietagere (per 2018)
---------------------

Siden 1977 har bygningen huset Torshovteatret, en teaterscene underlagt Nationaltheatret, med egen kunstnerisk ledelse. Torshovteatret het i starten *Teatret på Torshov*.

I 2008 overtok konsertarrangøren Cosmopolite lokalene der det tidligere hadde vært kinodrift, og etter en omfattende oppussing kunne dørene åpnes for konserter.

Bygningen huser ellers blant annet restauranter og utesteder, samt flere kontorfellesskap og øvingslokaler som i det vesentlige leies av kunstnere.

Referanser
----------

1. 1 2 3  Lauritsen, Janina. «Soria Moria fyller 90 år - hedres med et spesielt skilt». *Sagene Avis* **(norsk)**. Besøkt 26. november 2018.
2. ↑  «soriamoriatorshov | KORT HISTORIE». *soriamoriatorshov* **(norsk)**. Besøkt 26. november 2018.
3. ↑  Cosmopolite. «Cosmopolite - Om Cosmopolite Scene». *www.cosmopolite.no* **(norsk)**. Arkivert fra originalen 27. november 2018. Besøkt 26. november 2018.
4. ↑  «torshovloftet | OM OSS». *torshovloftet* **(norsk)**. Besøkt 26. november 2018.

Eksterne lenker
---------------

* «Kulturslottet Soria Moria». *Kulturminnesøk*. Riksantikvaren – Direktoratet for kulturminneforvaltning.
* Torshovteatret på Nationaltheatrets nettsted *nationaltheatret.no*
**KBS World** er navnet på Korean Broadcasting System sine internasjonale sendinger. De består av radio- og TV-sendinger som distribueres via selskapene KBS World Radio og KBS World TV.

Utenlandssendingene til Korean Broadcasting System (KBS) startet i 1953 med radiosendinger fra *The Voice of Free Korea*. I 1968 ble kanalen innlemmet i KBS, som i mars 1973 ble omorganisert til å bli en public service-kringkaster. Radiokanalen fikk da navnet *Radio Korea* og i august 1994 *Radio Korea International*. I juli 2003 ble TV-kanalen KBS World startet, med koreanere utenfor landets grenser som målgruppe. I mars 2005 ble navnet på radiosendingene endret til *KBS World Radio*.

Sendinger
---------

Utdypende artikler: KBS World Radio og KBS World TV

KBS World Radio er utenlandssenderen til KBS, som sender nyheter, kultur, musikk og underholdning, foruten koreanskkurs på 10 språk, foruten koreansk. Fremmedspråkene er engelsk, japansk, fransk, russisk, mandarin, spansk, indonesisk, arabisk, tysk og vietnamesisk.

TV-sendingene sendes bare på koreansk, men med teksting på engelsk og mandarin. Det er etablert egne kanaler for TV-markedene i Japan, USA og Canada.

KBS har dessuten etablert egne datterselskap i Japan (KBS Japan) og USA (KBS America) som opererer egne sendinger mot Japan og USA.

Eksterne lenker
---------------

* (en) Offisielt nettsted Rediger på Wikidata

* (en) Korean Broadcasting System – kategori av bilder, video eller lyd på Commons Rediger på Wikidata

Portal: Korea
**Gonzo-journalistikk** er en journalistisk stilretning som er skrevet subjektivt, og som ofte inkluderer reporteren som en del av historien gjennom en førstepersons fortellerstil med spontane og private opplevelser av hendelsene som det rapporteres om. Stilen beskrives også som rølpejournalistikk eller villmannsjournalistikk.

Stilen blander ofte faktisk og oppdiktede elementer for å forsterke et underliggende budskap og for å engasjere leseren. Ordet *Gonzo* ble første gang brukt i 1970 av Bill Cardoso i *Boston Sunday Globe* for å beskrive artikkelen *The Kentucky Derby Is Decadent and Depraved* av Hunter S. Thompson, som senere populariserte stilretningen. Uttrykket har senere også blitt brukt om andre kunstneriske bestrebelser.[] Ordet kan komme av irsk om den som holder seg oppreist lengst i et fylleslag, det kan eventuelt komme av et italiensk ord for «naiv».

Bruken av *gonzo*-begrepet er omstridt.[] Herbert Mitgang i *New York Times* mener det er kun Hunter S. Thompson som skrev denne formen for journalistikk. Thompsons stil er beskrevet om impresjonistisk, rock'n roll og som opplevelsesjournalistikk. Boken *Fear and loathing in Las Vegas* er et viktig eksempel. Andre har en bredere definisjon hvor det hevdes at Gonzo-journalistikk er en subjektiv rølpejournalistikk, hvor historien fortelles gjennom hvordan forfatteren/journalisten oppfatter verden.

Norske Herman Willis omtales som gonzo-journalist. Aschehoug betalte i 1997 Willis for å dekke den norske valgkampen og resultatet var boken *Kvalmende og hjerterått*.

Referanser
----------

1. ↑  «Herman Willis». *Store norske leksikon* **(norsk)**. 29. september 2014. Besøkt 10. februar 2019.
2. 1 2 3 4 5  Wiedswang, Kjetil (1998). *Angst og bæven. Gonzo på norsk.* Institutt for journalistikk. ISBN 8271471732.
3. ↑  Thompson, Hunter S. (1999). *Frykt og avsky i Las Vegas*. Oslo: Oktober. ISBN 8270948349.
4. ↑  «Herman Willis». *Aschehoug forlag* **(engelsk)**. Arkivert fra originalen 12. februar 2019. Besøkt 10. februar 2019.
5. ↑  Søbye, Espen (8. september 2017). «Subjektiv og saklig». *Morgenbladet*. Besøkt 10. februar 2019.

|  |  |
| --- | --- |
| Oppslagsverk/autoritetsdata | Encyclopædia Britannica **·** LCCN
 |
**KANDU – Norsk Dataungdom** (tidligere Kreativ Aktiv Norsk DataUngdom) er en ideell organisasjon som blant annet arrangerer datatreffet The Gathering. Organisasjonen ble stiftet i 1996. Organisasjonen besto i 2017 av mellom 5 000 og 7 000 medlemmer i Norge og er tilsluttet Hyperion og Frivillighet Norge.

Historie
--------

KANDU ble stiftet i 1996 i forbindelse med at datatreffet The Gathering (TG) skulle flytte inn i Vikingskipet, og fra den tiden har tilnærmet alle deltakere på arrangementet vært regnet som medlem av organisasjonen. En årlig kontingent blir trukket fra deltakeravgiften. I oktober 2004 ble det avholdt en generalforsamling hvor det ble valgt et nytt styre og vedtatt at forholdet mellom TG og KANDU skulle formaliseres.

I desember 2004 ble det avholdt en ekstraordinær generalforsamling i KANDU for innmelding i Hyperion.

I januar 2005 ble det avholdt en ekstraordinær generalforsamling hvor det utarbeidet en rekke dokumenter, deriblant nye vedtekter og et langtidsprogram. Begge disse dokumentene definerte klart rollene i organisasjonen, og endret maktflyten. Blant annet ble det bestemt at organisasjonen skulle ha en kontrollkomité, men kontrollkomiteen hadde ingen medlemmer frem til ordinær generalforsamling i oktober 2005.

Aktiviteter
-----------

Organisasjonens hovedvirksomhet var å arrangere datatreffet TG hvert år, men etter hvert begynte medlemmene å ytre ønsker om også andre medlemsaktiviteter. Organisasjonen vedtok derfor at den i 2006 skulle arbeide for å tilby medlemsaktiviteter utover The Gathering og startet i den forbindelse filmkvelder, grillkvelder og annen sosiale aktiviteter i Oslo.

Lokallag
--------

Frem til 2004 jobbet KANDU med å forsøke å etablere lokallag. Organisasjonen ønsket opprinnelig å opprette forbindelse og samarbeid med ulike datatreff-miljøer over hele landet. Etter hvert ble KANDUs organisasjonsstruktur endret, og punktet om lokallag ble strøket fra vedtektene. De to gjenlevende lokallagene (KANDU Buskerud; Skiftet navn i 2004 til Dataforeningen i Ringerike) og KANDU Årdal blir ikke regnet som medlemmer i KANDU sentralt da disse har vært inaktive over lengre tid.[*når?*]

Referanser
----------

1. ↑  «Ny deltakerrekord for The Gathering». *Digi.no*. NTB. 10. april 2017. Besøkt 4. november 2020.
2. ↑  Line Fosser; Mette Finborud Børresen Vogt; Ola Bjørlo Strande (17. april 2019). «Deltakerne på The Gathering blir stadig yngre». *NRK Innlandet*. Besøkt 4. november 2020.
3. ↑  «Om KANDU». KANDU. 2. april 2016. Arkivert fra originalen 2. april 2016. Besøkt 23. april 2019.
4. ↑  Jarle Hrafn Grindhaug (25. mars 2020). «Detalj i loven truer frivillige organisasjoner etter korona-krisen». *www.pressfire.no*. Besøkt 4. november 2020.

Eksterne lenker
---------------

* (no) Offisielt nettsted Rediger på Wikidata
* The Gathering (TG)

|  |  |
| --- | --- |
| Oppslagsverk/autoritetsdata | Brønnøysundregistrene
 |
**Kjukefly** (*Parascotia fuliginaria*) er en sommerfugl som tilhører familien nattfly (Noctuidae). Den er funnet nord til Sogn og Fjordane i Norge.

Utseende
--------

Et middelsstort (vingespenn 22 – 28 mm), slankt, mørkfarget nattfly. Med sin slanke kroppsbygning, brede vinger og fjærformede antenner hos hannen ligner arten mer på en måler (Geometridae) enn på et nattfly, den hviler også som en måler med vingene spredt flatt mot underlaget. Det finnes imidlertid ingen målere i Norge den kan forveksles med. Labialpalpene er lange og stikker fram foran hodet som et nebb. Hannen har fjærformede antenner. Vingene er mørkgrå med 2-3 uskarpe, oppbrutte, gule tverrbånd. Begge vingepar har en avlang, svart midtflekk. Larven har nokså lange, stive børster og er svart med parvise, gule flekker langs ryggen.

Levevis
-------

Kjukeflyet lever i skog, som helst skal ha mye død ved. Larvene utvikler seg vanligvis på kjuker, særlig knuskkjuke (*Fomes fomentarius*), men de kan også leve på sopphyfer i morknende ved eller på lav. De voksne sommerfuglene flyr om natten i juni – august.

Utbredelse
----------

Arten er utbredt i Europa østover til Uralfjellene og Kaukasus. I Norge er den nokså vanlig på Sørlandet og på Østlandet nordover til Gjøvik. På Vestlandet finnes den i de indre delene av Hordaland og Sogn og Fjordane.

Kilder
------

* Aarvik, L. Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Norges sommerfugler – Kjukefly [*død lenke*]
* Nettsiden *Svenska Fjärilar*, med bildegalleri:
* *Parascotia fuliginaria* på UK moths:
* Sommerfugler i Norge – Kjukefly

Eksterne lenker
---------------

* (en) *kjukefly* i Encyclopedia of Life Rediger på Wikidata

* (en) *kjukefly* i Global Biodiversity Information Facility Rediger på Wikidata

* (no) *kjukefly* hos Artsdatabanken Rediger på Wikidata

* (sv) *kjukefly* hos Dyntaxa Rediger på Wikidata

* (en) *kjukefly* hos Fauna Europaea Rediger på Wikidata

* (en) *kjukefly* hos ITIS Rediger på Wikidata

* (en) *kjukefly* hos NCBI Rediger på Wikidata

* (en) *Kategori:Parascotia fuliginaria* – bilder, video eller lyd på Wikimedia Commons Rediger på Wikidata

* (en) *Parascotia fuliginaria* – galleri av bilder, video eller lyd på Wikimedia Commons Rediger på Wikidata
Hermetikkboks med kondensert melk.
**Kondensert melk** er et melkeprodukt av kumelk der man delvis har fjernet vannet via en vakuuminndampingprosess, slik at resultatet blir lett tyktflytende og søtaktig.

Kondensert melk finnes både i sukret eller usukret variant. I Norge selges sistnevnte variant som Viking Melk. Det er vanlig at rundt halvparten av vanninnholdet i melken fjernes. 

Melkeråvaren kan være helmelk, helt eller delvis skummet melk, eller en blanding av disse. Råvaren kan også tilsettes fløte eller melkepulver.

Siden kondensert melk er sterilt og hermetisert er holdbarheten betydelig lenger enn for ordinær melk, og uåpnet kan bokser med kondensert melk oppbevares i flere år. I åpnet form er holdbarheten opptil 3-4 uker dersom boksen dekkes godt til.

Referanser
----------

1. 1 2  «Kondensert melk». *Meierileksikon*. Opplysningskontoret for Meieriprodukter. Besøkt 24. januar 2021.
2. ↑  «Forskrift om kondensert melk og melkepulver». Landbruks- og matdepartementet. 2003. Besøkt 24. januar 2021.

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** GND **·** LCCN **·** HDS
 |
**Centralposthuset**, Vasagatan 28-34 (Kvarteret Blåmannen 21), byggeår 1898-1903, arkitekt Ferdinand Boberg

Fasadeoppbygningen gir visse assosiasjoner til Vadstena slott, noe som ikke er merkelig da Boberg var svært interessert i middelalderborger og akkurat til dette posthuset hentet han inspirasjon fra Vadstena slott, men bygningen er også karakteristisk for Bobergs strev mot en selvstendig og moderne stil. Granittsokkelen gir en myk overgang til bunnetasjens røde sandstein, der dypt innskårne muråpninger og bygger en kraftfull arkade, hvor peler føres videre som tynne pilastrer i mellometasjens mur av mørkt rødgul tegl. Øverste etasje er av sandstein og det mykt rundede taket er kledt med svart skifer.

Centralposthuset ble innviet i høytidelige former av kong Oscar II den 27. oktober 1903. Postverket gav i 1974 ut en frimerkeserie med blant annet to bilder av huset.

Siden midten på 1990-tallet finnes ikke postkontor i huset og Postens hovedkontor flyttet ut høsten 2003. Huset eies av staten og forvaltes av Statens fastighetsverk.

Ferdinand Boberg har også tegnet posthuset i Malmö.

Eksterne lenker
---------------

* Om Centralposthuset

  

Portal: Sverige
***Kick*** er en indisk actionfilm fra 2014 regissert og produsert av Sajid Nadiadwala. Hovedrollene spilles av Salman Khan, Jacqueline Fernandez, mens sentrale biroller spilles av Randeep Hooda og Nawazuddin Siddiqui.

Handlingsreferat
----------------

Shaina Mehra er en psykiater som bor i Warszawa, Polen. Hennes far, Brijesh Mehra, ønsker at datteren hans skal gifte seg med Himanshu Tyagi. Men ovenfor Himanshu avslører Shaina at hun allerede har en kjæreste ved navn Devi Lal Singh. Devi er en intelligent, eventyrlig ung mann som alltid leter etter nye spennende opplevelser. Etter forslag fra Shaina, godtar Devi en jobb ved et kjemikalie-laboratorium. Men han trekker seg etter bare noen få dager på grunn av den kjedelige jobben. Shaina mener at Devi er alt for ansvarsløs, så Devi slår opp med henne og flytter vekk.

Himanshu, en politibetjent, deler sine erfaringer angående en tyv han hater fordi han ikke kan forhindre tyveriene. Raneren, med kallenavnet "Devil" stjeler bare fra rike mennesker tilknyttet Shiv Gajra - en rik men korrupt forretningsmann. Raneren er ingen ringere enn Devi. Når Himanshu ikke lykkes med å fange tyven, kontakter Devi ham og fornærmer ham ved å kalle ham en taper. Shaina, fremdeles i Polen, oppdager Devi, som har kommet dit for behandling etter å ha mistet hukommelsen i en ulykke. Shaina tilbyr å hjelpe Devis, og ta ham med seg hjem.

Men Himanshu og Shaina oppdager snart hans sanne identitet, og Devi må stikke av. Devis far avslører sønnens sanne intensjoner og gode gjerninger ovenfor Shaina. Han forteller at sønnen hans forsøker å begå tyverier for å hjelpe fattige barn som lider av forskjellige sykdommer, men som ikke har råd til behandling eller sykehus. Når en doktor forteller Devi om flere syke barn forsøker Devi å hjelpe dem ved å gjennomføre flere ran, og stjele penger for å få råd til flere behandlinger.

Rolleliste
----------

* Salman Khan som Devil
* Jacqueline Fernandez som Shaina
* Randeep Hooda som Himanshu
* Nawazuddin Siddiqui
* Mithun Chakraborty
* Archana Puran Singh
* Sumona Chakravarti

Eksterne lenker
---------------

* (en) *Kick* på Internet Movie Database Rediger på Wikidata

* (en) *Kick* på AllMovie Rediger på Wikidata

* (nl) *Kick* på MovieMeter Rediger på Wikidata

* (en) *Kick* på Rotten Tomatoes Rediger på Wikidata

* (en) *Kick* på Box Office Mojo Rediger på Wikidata

Portal: Film
**Per Ludvig Magnus** (født 9. april 1945, død 19. juni 2015) var en norsk diplomat. Magnus var blant annet Norges ambassadør til Saudi-Arabia, til OECD i Paris, til Spania og til Kenya. Han innehadde dessuten en rekke sentrale stillinger i Utenriksdepartementet i Oslo.

Per Ludvig Magnus avla juridisk embetseksamen i 1974 og ble samme år tatt opp som aspirant i utenrikstjenesten. Han tjenestegjorde deretter ved Norges ambassader i Brasília, København og Teheran. Fra 1983 tjenestegjorde han i flere år i Utenriksdepartementet, blant annet som leder av traktatkontoret og som regionalrådgiver for de arabiske områder og Afrika. I 1991 ble han utnevnt til ambassadør i Riyadh (Saudi Arabia) og i 1992 til ekspedisjonssjef i UDs utenriksøkonomiske avdeling. På 1990-tallet hadde Magnus en rekke viktige stillinger knyttet til forhandlingene om EØS-avtalen, om norsk medlemskap i EU og Norges deltakelse i Schengen-samarbeidet.

I 1998 ble Magnus utnevnt til Norges OECD-ambassadør og deretter til stillingen som assisterende utenriksråd fra 2001. I tiden 2006 - 2010 var han Norges ambassadør til Madrid og deretter ambassadør i Nairobi (Kenya).

Per Ludvig Magnus ble i 1998 utnevnt til kommandør av St. Olavs Orden.

Referanser
----------

1. ↑   BOE ID BOE-A-2006-9345[Hentet fra Wikidata]

Referanser
----------

* Per Ludvig Magnus - Store norske leksikon
* Petter Bjørk, Leif A. Hegna, Asbjørn Aanesen, Ulf Andenæs: *Per Ludvig Magnus 1945-2015* - Minneord i Aftenposten 23. juni 2015
* Eva Bugge, Øyvind Nordsletten, Tanja H. Storm, Didrik Tønseth: *Per Ludvig Magnus 1945-2015* - Minneord i Aftenposten 24. juni 2015
* Vibeke Rysst-Jensen: *Per Ludvig Magnus 1945-2015* - Minneord i Aftenposten 24. juni 2015
* Sverre Asmervik: *Per Ludvig Magnus 1945-2015* - Minneord i Aftenposten 1. juli 2015

|  |  |
| --- | --- |
| Oppslagsverk/autoritetsdata | Store norske leksikon **·** Lokalhistoriewiki **·** Prabook
 |
***Kon-Tiki og jeg*** er en gjennomillustrert bok på 72 sider. Den ble publisert på Dreyers forlag i 1949. Oversatt til 15 språk, og gjenutgitt i 2005. Multikunstner Erik Hesselberg var ansvarlig for såvel tekst som tegninger. Boka skildrer hvorledes forfatteren reiste av gårde med Vestfoldbanen til Oslo og dernest med Fred. Olsen-skipet «Lauritz Swenson» til Panama, for øvrig ført av Stavern-kapteinen Albert Røed, innen han endte opp i Lima sammen med resten av mannskapet.

Hesselberg malte Kon-Tiki-hodet på flagget og laget senere også brettspillet «Tiki». Flåten ble døpt 27. april 1947 av ekspedisjonens sekretær, Gerd Wold. De resterende fem flåtefarerne var: Ekspedisjonsleder Thor Heyerdahl, Bengt Danielsson, Knut Haugland, Herman Watzinger og Torstein Raaby. 

Avstanden som skulle tilbakelegges, var 8000 kilometer og treffe øyer små som sandkorn med en farkost som ikke lot seg styre.

Medpassasjerer var kakerlakkene Per og Lise, papegøyen Lolita (druknet 28. juni), tusen småmaur og en drøss pelagiske krabber – deriblant Johannes – som bordet flåten fra fuglefjær i sjøen. Etter 93 døgn til havs øyner de den første øya, Pukapuka, deretter passerte de øya Angatau og 7. august treffer de Raroia, 101 døgn etter avreisen.

Etter oppholdet på Raroia fikk eventyrerne skyss med en fransk skonnert til Papetee på Tahiti. Da var de blakke. Derfra gikk turen videre til San Francisco og storstilt mottagelse hos den amerikanske presidenten Harry Truman i Washington D.C..
Centralbankens tidligere hovedkvarter i Kirkegata 14–18 i Oslo. Foto: Erlend Bjørtvedt 
Centralbanken for Norge. Foto: Narve Skarpmoen / Nasjonalbiblioteket 
Sjekk fra Centralbanken for Norge, pålydende mange millioner tyske papiermark. Dette var bare noen uker før tyske papiermark kollapset fullstendig pga. en vanvittig inflasjon.
**Centralbanken for Norge** var en norsk bank med hovedkontor i Kristiania etablert av Centralforeningen for Norges private Banker udenfor Christiania i 1897.

Centralbanken for Norge ble grunnlagt som en fellesbank (avregningskontor og formidler) for forretningsbanker med hovedkontorer utenfor Oslo, som ønsket å delta i den sterke veksten i finansnæringen i byen.

Hovedkontoret i nybarokk ble oppført mellom 1919 og 1922 i Kirkegata 14-16-18 i Kristiania og ble tegnet av 
Waldemar Hansteen og Henrik Bull.

Banken hadde i tiden under og umiddelbart etter første verdenskrig en svært stor omsetning, men utover i 1920-årene gikk det dårligere. I løpet av 1923 ble 20 forretningsbanker og fem sparebanker slått konkurs og satt under offentlig administrasjon, deriblant Centralbanken og Foreningsbanken. Driften opphørte i 1936.

Referanser
----------

1. ↑  
Tvedt, Knut Are, red. (2010). *Oslo byleksikon* (femte utg.). Oslo: Kunnskapsforlaget. s. 301. ISBN 978-82-573-1760-7.

Eksterne lenker
---------------

* (en) Centralbanken, Oslo – kategori av bilder, video eller lyd på Commons Rediger på Wikidata
* «Centralbanken for Norge». *Kulturminnesøk*. Riksantikvaren – Direktoratet for kulturminneforvaltning.

|  |  |
| --- | --- |
| Oppslagsverk/autoritetsdata | Store norske leksikon **·** Oslo Byleksikon **·** Riksantikvaren kulturminne
 |
**Kalbarri** er en kystby i Vest-Australia 592 km nord for Perth. Byen ligger ved munningen av elva Murchison og ligger på 6 moh.

Historie
--------

Aboriginer bebodde området i tusenvis av år og har en drømmehistorie om regnbueslangen som danner Murchisonelva da hun kom fra innlandet til kysten .
De første europeere som besøkte området var mannskapet på handelsskipet *Batavia* som var tilknyttet Det nederlandske ostindiske kompani, som satte i land to mytterister nær Bluff Point like sør for byen. Klippene ved elvemunningen ble oppkalt etter et annet handelsskip, *Zuytdorp*, som forliste der i 1712.

Området ble en populær fiske- og turistplass i 1940 og ble erklært som bytomt av regjeringen i 1948. Tomter ble planert og byen ble grunnlagt i 1951. Kalbarri ble oppkalt etter en aboriginsk mann fra Murchison-stammen, og er også navnet på et spiselig frø. 

Nature's window

Turisme
-------

Byen er rettet mot turisme og fiske, med attraksjoner som daglig pelikanforing, Kalbarri nasjonalpark, Murchison Gorge og elva Murchison. Det er to charterbåter som seiler opp Murchisonelva. Byen tiltrekker seg 200 000 turister hvert år og befolkningen i byen øker til 8000 i løpet av feriesesongen. 

Kalbarri nasjonalpark er hjem til et geografisk og geologisk fenomen kjent som *Z Bend*, en merket tursti og "Nature's Window", en steinformasjon med utsikt over hundrevis av kilometer av Murchisonelva. The Rainbow Jungle, som ligger noen kilometer sør for sentrum, har hundrevis av eksotiske fuglearter i sitt naturlige habitat og et bur som folk kan gå inn i for å oppleve fuglene på nært hold. Red Bluff og andre kystnære klipper og formasjoner ligger sør for byen. 

Fritidsfiske er også populært, og mange gode fangster blir tatt fra strendene på Wittecarra Creek samt fra de mange klippene. 

Elvemunningen ved solnedgang

Referanser
----------

1. ↑  .
2. ↑  «Main Roads - Distances from Perth». 2006. Arkivert fra originalen 26. juli 2008. Besøkt 7. september 2008.  «Arkivert kopi». Arkivert fra originalen 26. juli 2008. Besøkt 9. mars 2011.
3. ↑  «Bureau of Meterology - Climate Summary statistics KALBARRI». 2008. Besøkt 8. september 2008.
4. ↑  «Kalbarri Aboriginal history». 2008. Arkivert fra originalen 22. juli 2008. Besøkt 8. september 2008.  «Arkivert kopi». Arkivert fra originalen 22. juli 2008. Besøkt 9. mars 2011.
5. ↑  «Kalbarri - Western Australia». 2006. Arkivert fra originalen 19. juli 2008. Besøkt 8. september 2008.  «Arkivert kopi». Arkivert fra originalen 19. juli 2008. Besøkt 9. mars 2011.

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** GeoNames
 |
Brev med poststempel Kalandseidet
**Kalandseidet** ligger i Fana bydel i Bergen. Det er et landområde (eid) mellom Kalandsvatnet og Osvassdraget. I eldre tid gikk grensen mellom Sunnhordland og Nordhordland her.

Kommunikasjon
-------------

Hovedveien (E39, Osveien) mellom Bergen og Os går over Kalandseidet. Vestover fra eidet går det vei til Fana kirke. Nordøstover går det vei innover Hauglandsdalen, med forbindelse (ikke kjørbar) til Samnanger (anleggsvei).

**Nesttun-Osbanen** hadde stasjon på Kalandseidet 1894–1935. Stasjonsbygningen ble revet i 1908 og flyttet til Fane stasjon. Samtidig med jernbanelinjen ble det åpnet butikk (landhandel) og poståpneri. Butikken var i lange tider den nærmeste butikken for folk fra Os som ville kjøpe øl, siden butikkene der ikke fikk selge.

Postkontoret ble lagt ned i 1996 og dagligvarebutikken i 2005, men i 2006 ble det etablert både en eksklusiv bilbutikk (eksisterer ennå) og kiosk/kolonial (nedlagt sommeren 2007) i de gamle lokalene til dagligvarebutikken. Det ble senere etablert en restaurant med navn El Toro Tapasbar & Restaurant i de samme lokalene, men denne ble nedlagt i 2010. *Postadressen* **Kalandseidet** omfatter et større område enn selve eidet. Postnummeret er nå 5229 (tidligere 5210).

Fotball
-------

Kalandseid idrettslag samler alle de idrettsinteresserte i området. Idrettslaget ble stiftet i 1962, og har aktiviteter innenfor turn, håndball, fotball, orientering og ski. Fotballgruppen er i særklasse størst, og kvinnefotballen har alltid vært en sentral del av fotballgruppen. Idrettslaget har et veldig moderne anlegg. Helt ny idrettshall ble åpnet i 2003, og på fotballbanen ble det lagt krøllgress i 2007. A-laget har tilhold i 5. divisjon, men senest i 1997 var A-laget i 3. divisjon.

Kjente personer
---------------

Av kjente personer bosatt på Kalandseid kan nevnes Kurt Oddekalv (leder for Norges Miljøvernforbund). Toppkusken Atle Hamre er født på Hamre ved Kalandsvannet og toppkusken Gunnar Austevoll er født like ved selve Kalandseidet.

Referanser
----------

1. ↑  Kalandseidet på Norgeskart.no fra Statens kartverk
2. ↑  NAF *Veibok* uansett årgang, søkeord: Kalandseid

|  |  |
| --- | --- |
| Oppslagsverk/autoritetsdata | Sentralt stedsnavnregister
 |
**Johan Georg Ræder** (født 2. august 1751 i Meldal, død 13. november 1808) var en norsk offiser.

Han var sønn av kaptein ved 2. throndhjemske Regiment Johan Christopher Ræder og dennes annen hustru Cathrine Riiber. Ræder fikk sin militære oppdragelse i København, hvor han gjennomgikk de første militære grader ved Kongens Regiment. 1769 ble han sekondløytnant og 1782 premierløytnant ved dette regimentet, som han først forlot da han ble kaptein og sjef for romsdalske Kompagni av 2. throndhjemske Regiment 1787. Han ble ved dette regimentet inntil sin død.

Under den kortvarige krigen med Sverige 1788 fulgte Ræder sitt regiment til Kongsvinger, men det kom ikke til noen kamp. Som sjef for romsdalske kompani bodde han på sin gård Nes, nær Veblungsnes. Her ble han også boende etter at han 1804 var utnevnt til major og sjef for regimentets 2. grenaderbataljon. Han ble i 1806 forflyttet til sjef for 3. bataljon og tok da bopel på Orkdalsøra.

Ved fredsbruddet med England i august 1807 måtte han som sjef for regimentets grenaderbataljon rykke i garnison i Trondheim. Bortsett fra et kort besøk i hjemmet ved nyttår 1808 ble dette et farvel for alltid. Hans bataljon marsjerte nemlig til sørover i første halvdel av mars, da krigen med Sverige også brøt ut.

Ræder og hans styrke gjennomførte en særdeles vellykket 14 dagers marsj fra Trondheim til Elverum. Ferden foregikk i frost, på dårlige veier og ofte med slett innkvartering. Vel fremme rykket bataljonen straks på forpost. Katastrofen ved Trangen 25. april avsluttet denne felttogepisoden. Den fremrykkende svenske styrken, en bataljon av Dalregimentet under oberst Karl Pontus Gahns kommando, ble fullstendig tilintetgjort. Æren for dette utfallet tilfalt i særlig grad Ræder, fordi han var den, som kraftigst tilrådde kampen, og fordi han som eldste tilstedeværende offiser hadde ledelsen av hovedangrepet. Mindre heldig ledet han angrepet ved Mobekk, nær Kongsvinger, 18. mai samme år. Flere uheldige omstendigheter førte her til at trøndernes angrep ble slått tilbake med tap.

Utpå høsten, da været ble kaldt og rått, og fienden hyppigere foruroliget forpostene, ble tjenesten besværlig og helsenedbrytende. Ræder, som nå var utnevnt til oberstløytnant, ble syk. Sykdommen utviklet seg til nervefeber, og av dette døde han. Han etterlot enken Catharina Margrethe Lind (1762–1820) og 9 barn. Han var svigerfar til eidsvollsmannen Frederik Heidmann.

Kilder
------

* *Dansk biografisk Lexikon*
* C. O. Munthe: Oberstløytnant Johan Georg Ræder 1751 -1808. Særtrykk av Historisk tidsskrift 4. Rekke 6. bind. Kristiania 1909
* Oberst Jacob Thode Ræders barndoms- og ungdoms erindringer. Gyldendalske boghandel, Nordisk forlag København 1912

|  |  |
| --- | --- |
| Oppslagsverk/autoritetsdata | Prabook **·** Historisk befolkningsregister **·** Geni **·** VIAF
 |